cyanic-selkie/wikianc huggingface dataset:
Abdelrahman Ossama
Abdelrahman Ossama er en egyptisk taekwondoutøver som konkurrerer i klasse -80 kilo. Han vil representere Egypt under Sommer-OL 2012, etter å ha kvalifisert seg til lekene ved å ha blitt nummer 2 i verdenskvalifiseringen.
Tianzhu (Gud)
Tianzhu (kinesisk: 天主, pinyin: Tiānzhǔ), som kan oversettes «Himmelske mester» eller «Himmelens herre», var det ord som ble tatt ibruk av den kinesiske kinamisjon om Gud. Det er forblitt ordet for Gus innen kinesisk katolisisme.
Historie
Ordet ble først tatt i bruk i Michele Ruggieris kinesiske oversettelse av De ti bud. I 1584 utgav Ruggieri og Matteo Ricci sin første katekisme, Tiānzhǔ shílù (天主實錄, Den sanne fremstilling om Himmelens Herre og kristendommen). Matteo Ricci skrev senere en mer kjent katekisme ved navn Tiānzhŭ Shíyì (天主實義, Den sanne lære om Himmelens Herre).
Som følge av den kinesiske ritestriden ble uttrykket Tiānzhŭ offisielt bestemt til bruk for Gud av paven i 1715, som samtidig avviste alternative ord som Tiān (天, «himmelen») og Shàngdì (上帝, «Høyester hersker/keiser»).
«Katolisisme» oversettes som regel til Tiānzhǔjiào (天主教, «Den himmelske Herres religion»). En katolikk er en Tiānzhŭjiào tú; tú betyr både «disippel» og «troende».
Pinsebevegelsen i Romania
Pinsebevegelsen i Romania teller flere hundre tusen medlemmer og er Europas største i antall medlemmer. Fra slutten av 1990-tallet var nordmennene Frantz Johansen og Øystein Johansen engasjert i et arbeide blant kloakkbarna og sigøynere. Særlig var det hos sigøynere og fattige på landsbygda at pinsevekkelsen opplevde stor framgang. Mange ble frelst, og i 1998 ble 272 mennesker døpt.
Bakgrunn
Pinsebevegelsen er en del av den større pinsevekkelsen. Åndsdåpen (dåpen i Den hellige ånd) fikk en radikal oppvåkning på begynnelsen av 1900-tallet. Den 1. januar 1901 falt Den hellige ånd på Agnes Ozman, og hun regnes som «den første» som fikk denne opplevelsen i nyere tid.
Men det var i 1906 at pinsevekkelsen fikk en verdensvid gjennombrudd ved vekkelsen i Azusa street, Los Angeles. Den afroamerikanske pastoren William J. Seymour startet vekkelsesmøtene i april 1906 under navnet Apostolisk trosmisjon der tusener opplevde åndsdåpen. Til Europa kom pinsebevegelsen med den norske metodist presten Thomas Ball Barratt.
Rochester Hills
Rochester Hills er en by i Oakland County i den amerikanske delstaten Michigan. Rochester Hills er en velstående forstad til Detroit. Området ble først bostatt av europeere i 1817 og i Rochester Hills fikk bystatus under nåværende navn i 1984. Rochester College ligger i Rochester Hills og Oakland University ligger delvis i Rochester Hills og delvis i nabobyen Auburn Hills, selv om adressen er i Rochester Hills. Den nordvestre delen av Rochester Hills er spesielt kjent for sine ekstravagante hus og nabolag. Dette området er delvis skog, og grenser til Oakland Township. Rochester Hills må ikke forveksles med byen Rochester som grenser til Rochester Hills i nord, sør og vest. Rochester Hills grenser også til Oakland Township i nord, i øst av både Rochester og Shelby Township, Troy i sør og Auburn Hills i vest.
Kjell Svindland
Kjell Svindland (født 15. april 1933 i Flekkefjord) er en tidligere norsk bedriftsleder og politiker (KrF). Han var ordfører i Flekkefjord og fylkesordfører i Vest-Agder.
Svindland er utdannet pølsemakermester og var eier av Svindland Pølsefabrikk, som han var daglig leder for i over 30 år.
Han var ordfører i Flekkefjord i 12 år og var fylkesordfører fra 1995 til 1999. I periodene 1973–1977, 1977–1981, 1981–1985, 1985–1989 og 1989–1993 var han vararepresentant til Stortinget, hvor han møtte i til sammen 122 dager.
Svindland har hatt styreverv i Agder Flekkefjords Tidende, i bank, skipsbyggeri og tennisklubb. Han startet musikklaget i Flekkefjord Bedehus, hvor han var frivillig organist, og ledet det i mer enn 50 år. Han har tatt idrettsmerket 53 ganger.
Kontantstøttens far
Svindland var den første som lanserte ideen om kontantstøtte i Norge. Det skjedde så tidlig som i 1984, men ordningen ble ikke innført før i 1998, i Kjell Magne Bondeviks første regjering.
Norge (Virginia)
Norge er et kommunefritt område i James City County, i delstaten Virginia i USA (37.36833°N, -76.77111°W). Norge var tidligere lokalisert langs den gamle Richmond-Williamsburg Stage Road, som i moderne tid ble til U.S. Route 60 i Virginia. Interstate 64 i Virginia ble bygd gjennom området på 1970-tallet og passerer like i nærheten. Exit 231 er merket «Croaker-Norge», som er navnene på to mindre samfunn i nærheten.
Samfunnet Norge ble formelt etablert i 1904, oppkalt etter gamlelandet Norge, i den vestlige delen av James City County av norskamerikanere og andre fra Skandinavia, av personer som ankom stedet fra andre deler av Nord-Amerika og av nye innvandrere. Landområdene hadde en overkommelig pris og kunne tilby rike jordbruksområder i et mindre tøft klima enn i de nordlige statene og midtvesten, hvor noen av immigrantene opprinnelig hadde slått seg ned da de ankom Amerika.
Nicolás García
Nicolás García (født 20. juni 1988) er en spansk taekwondoutøver som konkurrerer i klasse -80 kilo. Han representerte Spania under Sommer-OL 2012, etter å ha kvalifisert seg til lekene ved å ha blitt nummer 3 i europakvalifiseringen.
Mônica Rodrigues
Mônica Rodrigues (født 20. september 1967) er en brasiliansk sandvolleyballspiller.
Hun representerte Brasil under Sommer-OL 1996 i Atlanta, hvor hun tok sølv.
Troverdig benektelse
En troverdig benektelse (engelsk: Plausible deniability) er et konsept eller doktrine som beslutningstakere (vanligvis tjenestemenn i en formell eller uformell kommandokjede) bruker for å benekte kjennskap til eller ansvar for eventuelle kritikkverdige handlinger begått av andre i et organisatorisk hierarki på grunn av mangel på bevis som kan bekrefte deres deltakelse, selv om de var personlig involvert i, eller i det minste bevisst uvitende av slike handlinger. I tilfelle at ulovlige eller på annen måte useriøse og upopulære aktiviteter blir offentlig kjendte, kan høytstående tjenestemenn nekte noe kjennskap om slike handlinger for å isolere seg og skylde på agenter som har utført handlingene, fordi de er sikre på at deres tvilere ikke vil være i stand til å bevise det motsatte. Mangel av bevis for det motsatte gjør altså fornektelsen plausibel (troverdig).
I religion, politikk og spionasje, refererer troverdig benektelse til muligheten av at en mektig aktør eller etterretningstjeneste kan skylde på andre og unngå innrømmelser.
Historie
Uttrykket skriver seg fra USAs president Harry Trumans sikkerhetsråd og et dokument 10/2 datert 10. juni 1948 som definerer "fordekte operasjoner" som "alle aktiviteter gjennomført eller støttet av regjeringen mot fiendtlige stater eller fiendtlige grupper, men som ikke kan bevises av uautorisert personell - og hvis aktiviteten avdekkes, må det være mulig å benekte ethvert ansvar for hendelsen". Under president Eisenhowers administrasjon, ble NSC 10/2 utdypet i NSC 5412/2 "Fordekte operasjoner." NSC 5412 ble deklassifisert i 1977 og finnes i USAs arkiver. Uttrykket "Troverdig benektelse" ble første gang brukt offentlig av CIAs direktør Allen Dulles. Et annet eksempel er Iran-Contras-skandalen.
Myski
Myski (russisk: Мыски) er en by i Kemerovo oblast i Russland. Den ligger ved samløpet mellom elvene Mras-Su og Tom, rundt 220 km sørøst for Kemerovo. Innbyggertall: 44 435 (folketelling 2002), 45 964 (folketelling 1989).
Lockheed C-141 Starlifter
Lockheed C-141 Starlifter er et amerikansk strategisk transportfly. Uten prototype fløy C-141A første gang 17. desember 1963, og de første flyene ble levert til det amerikanske flyvåpenet i 1965 hvor det erstattet C-97 Stratofreighter, C-124 Globemaster II og C-135 Stratolifter. I alt 285 C-141A ble produsert frem til 1968.
Brasiland
Brasiland (Amazonetta brasiliensis) er en and fra Sør-Amerika, den eneste arten innen slekten Amazonetta. Endene lever i den østre delen av Sør-Amerika, fra Uruguay til det nordlige Argentina, men de fleste holder til i det nordlige og sentrale Brasil.
Beskrivelse
Fargen på brasilendene er lysebrun. Andrikken skilles fra hunnen ved at den har røde føtter og nebb, og en lysegrå flekk på sida av halsen og hodet. Hunnens farger er mer avdempa.
Atferd
Endene lever i par og smågrupper på opptil tjue fugler. Begge foreldrene passer ungene. Voksne ender spiser insekter, røtter, frukter og frø, mens andungene bare spiser insekter. De foretrekker å bo i et vann omgitt av tett plantevekst.
Lockheed C-141 Starlifter
C-141B Starlifter er en strukket variant som ble fremstilt ved å konvertere i alt 271 C-141A, en prosess som pågikk mellom 1977 og 1982.
Myski
Den ble grunnlagt som landsbyen Mysovskaja (russisk: Мысовская), også kalt Myski og Berjozovyj Mys' (russisk: Берёзовый Мыс). Den fikk innvilget bystatus i 1956.
Kvinesdal kirke
Byggverket er i tre og har 500 plasser. Den er oppført etter tegninger av Hans Ditlev Franciscus von Linstow og ingeniørløytnant Georg Johnson.
Adkomst til stedet er via Rv465 og E39.
Kirken ligger i Lister prosti, Agder og Telemark bispedømme.
Den har altertavel av Marcelius Førland fra 1937. Et modell av et fullrigger skip fra 1814 hører til kirken. Sitteplassene i kirkene ble fordelt etter gårdsbruk der de største gårdene fikk de beste plassene, mens jordløse brukte de frie plassene på «trevet». Stoldelingen fra 1857 ble godkjent av stiftsdireksjonen i Kristiansand og ordningen ble opphevet i 1885.
Planlegging og bygging
Da det i 1831 var klart at den gamle kirken trengte avløsning forlangte departementet tegning for å godkjenne nytt bygg. Ingeniørløytnant Georg Johnson i Kristiansand tegnet et utkast som departementet la frem for Linstow som først etter to år kom med nytt utkast. Linstows forslag avvek lite fra Johnsons. Linstows tegninger er forsvunnet. Menigheten fikk en åttekantet kirke som de ønsket blant annet fordi de mente den formen ikke krevde så grove stokker. Tømmer til ny kirke ble hugget i Narvestad-skogen. Kostnaden ved ny kirke skulle fordeles på bøndene i sognet etter matrikkelskyld, bidraget til nybygget var dels i form av pliktarbeid. Arbeidsfolket fulgte ikke helt tegningene og bygget etter eget hode til tross for at sogneprest Saxe inspiserte arbeidet daglig. Den ble innviet 2. desember 1837 selv om den ikke var helt ferdig. Utgiftene kom til sammen på 3096 specidaler. Til byggingen fikk menigheten 100 specidaler i tilskudd fra Opplysningsvesenets fond og 500 specidaler i lån. I 1841 ble det notert bygget var forsynt med hvit oljemaling.
Tidligere kirker
Likens har trolig vært kirkested siden middelalderen og kirken ble da kalt Liknes. Den første kirken i Kvinesdal skal etter tradisjonen ha stått på Egeland. Feda kirke er nevnt i 1302 og Liknes i 1322. Navnet Liknes, opprinnelig Leiknes, et sted der folk samlet seg til hesteskeid og andre konkurranser, og Liknes er trolig et gammelt samlingssted i bygda. I 1623 reiste sogneprest Jørgen Thomassen ny kirke på Liknes, inventarlisten for kirken er bevart. Dette bygget skal ha vært av tømmer med panelkledning og takstein, og innvendig skal den tildels ha vært rosemalt. Den hadde trolig fasong som langkirke. I 1695 ble bygget omtalt som «meget brøstfeldig», sprekker mellom kor og skip førte til snøfokk på de fremste stolene. Kirken hadde trolig «pulpitur», innebygde gallerier med stoler. I 1710 fikk den nytt tårn der det var to klokker. I 1726 ble glassrutene i vinduene reparert. Kor og tårn var tilbygg til bygningskroppen. I 1723 solgte kongen kirken til almuen i Kvinesdal for 1600 riksdaler, inkludert Eiken kirke som siden ble solgt videre til Eikedølene for 100 riksdaler. Med på kjøpet fulgte også kirkens jordegods og tiende mot at kjøperen holdt bygget ved like. Kjøperne solgte i 1727 jordegodset til leiglendingene for å finansiere kjøpet. På 1700-tallet omtales den stadig mer forfallen, og dessuten for liten for den voksende menigheten. I 1827 ble søknad om å bygge på kirken avslått. Den gamle kirken ble revet 24. april 1837. Et nordtysk krusifiks fra omkring 1500 ble solgt til private da kirken ble revet.
Etter svartedauden og befolkningsnedgangen ble Feda, Hægebostad og Eiken lagt til Liknes sogn under navnet Kvinesdal prestegjeld. Reisene rundt i prestegjeldet var besværlig. Dette ble bedre fra 1742 da det ble fastboende kapellan i Hægebostad. Prestegjeldet ble delt i 1760. I 1841 ble Fjotland igjen slått sammen med Nedre Kvinesdal, i 1858 ble Fjotland skilt ut som egen kommune og prestegjeld. I 1963 ble igjen Feda, Kvinesdal og Fjotland slått sammen til en kommune.
Thomas Tyrwhitt
Thomas Tyrwhitt (født 27. mars 1730, død 15. august 1786) var en engelsk lærd på klassikere og litterær kritiker.
Spesielt nevnes skal hans utgaver av Geoffrey Chaucers Canterbury-fortellingene nevnes, utgitt i årene 1775–1778, og Poems i årene 1777–1778, antatt skrevet i Bristol av Thomas Rowley og andre fra 1400-tallet, og med et appendiks for å bevise at alle diktene var skrevet av det unge geniet Thomas Chatterton.
En venn av Tyrwhitt var bibliofilen Thomas Croft, som introduserte Tyrwhitt i 1776 til George Catcott, som eide manuskriptene med diktene. Innledningsvis hadde Tyrwhitt vært overbevist om diktens ekthet og presset på for å få dem utgitt i 1777. Det var først da det tredje opplaget ble utgitt, at Tyrrwhitt tilbakekalte og uttalte at de var falskeri
ISO 3166-2:ID
ISO 3166-2:ID er Indonesias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Indonesia er det definert koder for to nivåer av underinndelinger:
Hver kode består av to deler, atskilt av en bindestrek. Første del er ID, ISO 3166-1 alfa-2-koden for Indonesia. Andre del er to bokstaver.
Endringer
Følgende endringer i Indonesias oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Barbra Fontana
Barbra Fontana (født 8. september 1965) er en amerikansk sandvolleyballspiller.
Hun representerte USA under Sommer-OL 1996 i Atlanta, hvor hun ble nummer 4.
Euphitrea
Euphitrea er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) billene lever på planter i neslefamilien, morbærfamilien, Sterculiaceae eller Bombacaceae.
Utbredelse
Slekten er kjent fra Asia.
Ethan Suplee
Ethan Suplee (født 25. mai 1976) er en amerikansk skuespiller. Han er kjent for rollen som Randy i NBCs situasjonskomedie My name is Earl.
Suplee ble født i Manhattan av Debbie og Bill Suplee som spiller «Willie, the One-Eyed Mailman» i My name is Earl. Begge hans foreldre var skuespillere. Suplee sin familie flyttet til Los Angeles da Ethan var ett år gammel.
Suplee begynte å spille i skolestykker. Da han var 16 år gammel, ble han satt mot i av vennen Giovanni Ribisi til å gå på drama. Ethan sluttet på drama som 17 åring, uansett ble han inspirert til å satse på skuespillerkarriere. Han var opprinnelig kjent som ungen i Segas «Dead Squirrel» Game Gear reklamene fra tidlig 1990-tallet. Ethan sin første hovedrolle var i filmen Mallrats, der han også spilte sammen med Jason Lee. Suplee og Lee spilte i mange filmer sammen, som Chasing Amy, Dogma og Vulgar. Begge har mindre roller i Clerks II, og begge to spiller nå sammen i My name is Earl.
Suplee er gift med Brandy Lewis, datter av Geoffrey Lewis og søsteren er Juliette Lewis. Paret har to døtre, Frances Clementine (født 2005) og Billie Grace (født 2007). Lewis har også to døtre fra et tidligere ekteskap. Lewis og Suplee er medlemmer av Scientologikirken.
Liste over kriger Mali har deltatt i
Denne listen er laget for å vise hvilke kriger Mali har vært delaktig i.
Lockheed P-80 Shooting Star
Lockheed P-80 Shooting Star var det første, operative, jetdrevne jagerflyet som ble tatt i bruk av USAF. Bell P-59 Airacomet var tidligere ute med jetmotor, men ble kun produsert i begrenset antall og ble aldri operativt. P-80 var også et av de første operative, jetdrevne jagerfly som hadde motorene som en del av flyskroget, noe som først ble gjort på P-59 Airacomet (andre jetjagere hadde motorene eksternt for å lette vedlikeholdet av disse tidlige turbojet-motorene), og som siden ble den normale løsningen på nesten alle jagerfly.
Jakov Gojun
Jakov Gojun (født 18. april 1986) er en kroatisk håndballspiller som spiller for klubben Atlético Madrid. Han representerte landet sitt under Sommer-OL 2012 i London, der han tok bronse med det kroatiske landslaget.
Pseudoneaveia jacksoni
Pseudoneaveia jacksoni er en dagsommerfugl som hører til underfamilien Poritiinae i den artsrike familien glansvinger (Lycaenidae).
Levevis
Larvene lever av blågrønnbakterier, alger, lav og annet organisk materiale som de skraper av trestammer. De ser ut til alltid å leve i nærheten av kolonier av maur i slekten Crematogaster.
Disse sommerfuglene lever i skog.
Utbredelse
Arten er bare kjent fra den vestlige delen av Republikken Kongo.
Denon
Denon (株式会社デノン, Kabushiki Kaisha Denon) er et japansk elektronikkfirma, grunnlagt i 1910, som spesialiserer seg i hi-fi-utstyr.
Linda Hanley
Linda Hanley (født 8. juni 1960) er en amerikansk sandvolleyballspiller.
Hun representerte USA under Sommer-OL 1996 i Atlanta, hvor hun ble nummer 4.
Eliteserien i futsal 2020/21
Eliteserien i futsal 2020/21 var det øverste nivået i norsk herrefutsal sesongen 2020/21. Ligaen startet 14. november 2020 og ble erklært avlyst 22. februar 2021 på grunn av Koronaviruspandemien etter at 34 av de planlagte 56 kampene hadde blitt spilt. ble kåret til seriemestere.
Snowy Mountains
Snowy Mountains, uformelt kalt The Snowies, er en fjellkjede i Australia, og inneholder kontinentets høyeste fjell, Mount Kosciuszko (2228 moh). Fjellkjeden ligger sørøst i delstaten New South Wales, er en del av De australske Alper og Great Dividing Range. Sammen med fjellene på Tasmania er dette Australias eneste alpine region, med store snøfall hver vinter, mest i juni, juli og tidlig august.
Fra Snowy Mountains kommer flere elver som forsyner elvene Murray og Murrumbidgee med mesteparten av sin vannføring. Fjellene er også kjent for Snowy Mountains Scheme, et irrigasjons- og vannkraftprosjekt som demmet opp Snowy River på østsiden av fjellene og ledet vannet gjennom tunneler til de tørre områdene i vest.
Internasjonalt seminar
Internasjonalt Seminar (IntSem) er et informasjons- og debattforum i Tromsø. Det startet sin virksomhet i 1993.
Forumet arrangerer ca. 20 åpne møter hvert år på KulturHuset i Tromsø. Besøkstallet har pleid å være fra 40 til 150 personer pr møte.
IntSem koordineres av FN-sambandet Nord og Avdeling for forskning og utviklingsarbeid (AFU) ved Universitetet i Tromsø og arrangeres i samarbeid mellom byens humanitære organisasjoner, solidaritets- og studentorganisasjoner.
Jeg stjal en million
Jag stjal en million (originaltittel The Lavender Hill Mob) er en britisk komediefilm fra 1951, regissert av Charles Crichton. Alec Guinness og Stanley Holloway gestalter hovedrollene. Audrey Hepburn medvirker også i en liten rolle.
Handling
Henry Holland (Alec Guinness) har jobbet på samme bank i snart 20 år hvor han er ansvarlig for å levere gullbarrer. Sammen med kompisen Pendlebury (Stanley Holloway) setter han i gang en plan for å stjele gullbarrene og smelte dem til små eiffeltårn-suvenirer, for deretter å smugle dem til Paris. Ved et uhell selges suvenirene til en besøkende skoleklasse fra England. De klarer å kjøpe tilbake alle suvenirene bortsett fra én, som visstnok befinner seg på en politimesse. Henry Holland og Pendlebury klarer å få tak i den siste suveniren, men de har en mistenksom politimann i hælene. Henry flykter til Sør-Amerika, men blir til slutt arrestert.
Myra (Arendal)
Myra er en sentrumsnær bydel i Arendal kommune i Aust-Agder. Området er sterkt i vekst med Sam Eyde videregående skole og Arendal idrettspark som sentrale bidragsytere.
Sam Eyde videregående skole er Aust-Agders største skole med om lag 1 600 elever (2017). Skolen ligger vegg i vegg med Sparebanken Sør Amfi, en flerbrukshall med tilskuerkapasitet på over 2 000. I Arendal idrettspark finner en også to kunstgressbaner, 2 sandvolleyballbaner, 8 tennisbaner, 2 basketbaner, skatepark, turnhall og kunstisbane. Samtidig bygges det ny rulleskiløype i forbindelse med utvidelse av Sam eyde videregående skole i 2017.
I 2005 arrangerte Arendal skøiteklubb NM på skøyter i Arendal idrettspark. Dette ble en enorm suksess med 8 000 besøkende, 5 verdensrekorder og 59 personlige rekorder. Skøytemiljøet på Myra har fostret frem kjente skøytere som Øystein Grødum og Simen Spieler Nilsen.
Jeg stjal en million
Om filmen
Den engelske tittelen The Lavender Hill Mob kommer i fra området Lavender Hill i Sør-London.
Myra (Arendal)
Myra ligger nord for Arendal sentrum, nær ved E18 og Stoa, kommunens nye handelssentrum. Tidligere var Myra ei bygd i Moland kommune. I 1980-årene startet utbyggingen av Myra, og i dag har store deler av området bymessig karakter, og er en del av tettstedet Arendal.
Myra har barneskole, videregående skole, barnehage, bedehus og idrettspark. Myra er et av kommunens utbyggingsområder.
Myra hører til Austre Moland menighet.
17. serierunde i Toppserien 2023
Kampene i '''17. serierunde i Toppserien 2023''' er terminfestet til fredag 30. juni og lørdag 1. juli.
Knut Andersen
Knut Andersen (født 9. mai 1931 i Harstad, død 17. juni 2019 i Oslo ) var en norsk filmregissør, manusforfatter, filmklipper og skuespiller.
Yrkesliv
Andersen var blant grunnleggerne av Teamfilm AS i 1962, sammen med blant andre Knut Bohwim og kameramannen Mattis Mathiesen (1924-2010). Andersen og Teamfilm revitaliserte den norske komedien på 1960-tallet, med publikums- og kassasuksesser som Operasjon Løvsprett og Hurra for Andersens. Operasjon Løvsprett havnet høyt på listen over de norske filmene som er sett av flest mennesker på kino – den solgte hele 1,63 millioner billetter. Også Balladen om mestertyven Ole Høiland fra 1970 ble sett av mange; det ble solgt over 710.000 billetter til den filmen.
Knut Andersen regisserte også én av de 14 filmene om Olsenbanden (Olsenbandens siste bedrifter, 1975). Han regisserte videre flere TV-produksjoner, som Vestavind (seks episoder på NRK, med premiere i 1994) og Lillys butikk for NRK barne-TV. På 1990-tallet jobbet han i NRK med oversettelse og tilretteleggelse for norske seere av innkjøpte programmer – ofte i samaerbeid med sin kone Nicole Macé.
Knut Andersen fikk Aamot-statuetten i 1976 og Amandakomiteens Ærespris i 2007 under åpningen av Den norske filmfestiavalen i Haugesund. VGs filmanmelder Jon Selås skrev etter utdelingen at «Det eneste overraskende med at den uhyre prisverdige veteranen Knut Andersen fikk sin Æres-Amanda, er faktisk at han ikke har fått den for lenge, lenge siden!»
Liane Fenwick
Liane Fenwick (født 10. juni 1971) er en australsk sandvolleyballspiller.
Hun representerte Australia under Sommer-OL 1996 i Atlanta, hvor hun ble nummer 7.
Befalsskolen for Infanteriet i Trøndelag
Befalsskolen for Infanteriet i Trøndelag var en befalsskole for infanteriet i Trondheim. Den var lokalisert i Munkegata til 1975 da den flyttet til Kristiansten festning. Skolen fikk dette navnet i 1968 og hadde tradisjoner tilbake til 1804. Skolen var administrativt underlagt Sør-Trøndelag Regiment. Skolen ble nedlagt 31. juli 2002.
Eliteserien i futsal 2014/15
Eliteserien i futsal 2014/15 var det øverste nivået i norsk herrefutsal sesongen 2014/15. ble seriemestere, mens Kongsvinger og rykket ned.
Liste over fylkesordførere i Vest-Agder
Liste over fylkesordførere i Vest-Agder fra fylkeskommuneloven trådte i kraft den 1. januar 1964.
Vitenskapsåret 1841
Vitenskapsåret 1841 er en oversikt over hendelser, prisvinnere, fødte og avdøde personer med tilknytning til vitenskap i 1841.
Muldvarpen (TV-serie)
Muldvarpen er en norsk realityserie som gikk tre sesonger på TVNorge fra 2000 til 2002. Lars Arentz-Hansen var programleder for den første sesongen, mens Ove Christian Owe ledet de to siste. Programmet ble innspilt i Frankrike, Spania og Canada.
Muldvarpen var basert på det belgiske reality-koseptet De Mol, fra 1999. Konseptet er solgt til en rekke land.
Konsept
Tolv deltagere skulle deles inn i grupper og løse diverse oppgaver. Godkjente oppdrag gav dem penger til premiekassen. Blant deltagerne var det også en muldvarp som hadde som oppgave å sabotere oppgaver. Muldvarpen kunne ikke bli sendt hjem. På slutten av hver episode skulle hver deltaker svare på spørsmål om Muldvarpen. Den som visste minst om vedkommende, måtte forlate gruppen. I den norske utgaven ble resultatet kunngjort etter en fellesmiddag. Deltakerne hadde hver sin konvolutt ved siden av tallerkenen. De som gikk videre hadde fått en grønn fjær i konvolutten, mens den som visste minst om Muldvarpen fikk en rød fjær.
Ved noen anledninger ble enkeltdeltakere tilbudt frikort, som gjorde dem immune mot å bli sendt hjem ved neste utspørring, mot at de saboterte oppdraget.
Seertall og mottakelse
Første sesong hadde et seersnitt på 200 000 (Premieren ble sett av 227 000, mens finalen ble sett av 248 000) Andre sesong hadde et snitt på 315 000 og i tredje sesong lå seertallet på mellom 180 000 og 222 000.
Dagbladets TV-anmelder gav premieren av første sesong forholdsvis lunken mottakelse. Aftenpostens TV-anmelder mente premieren hadde en viss spenning, men at selve komplottet virket kaotisk og forvirrende. VGs anmelder beskrev den som stilfull, men stillestående.
Sesong 1 (2000)
{| cellpadding="2" cellspacing="2" border="0" style="width: 100%;"
Sesong 2 (2001)
{| cellpadding="2" cellspacing="2" border="0" style="width: 100%;"
Sesong 3 (2002)
{| cellpadding="2" cellspacing="2" border="0" style="width: 100%;"
Fotnoter
<references group='lower-alpha'/>
Statskapitalisme
Statskapitalisme kan også refereres til et økonomisk system hvor produksjonsmidlene delvis er privateide, men der staten har betydelig kontroll over fordelingen av kreditt og investeringer. Innen marxistisk litteratur, blir statskapitalismen vanligvis definert som; et sosialt system kombinert med kapitalisme – med eierskap eller kontroll av et selvstendig og uavhengig statsapparat. Fra den definisjon, er et statskapitalistisk land der hvor myndighetene kontrollerer den økonomiske utviklingen og som vesentlig handler ut ifra slik et hvilket som helst dominerende selskap vil gjøre det i et kapitalistisk samfunn.
Malthodes fibulatus
Malthodes fibulatus (Kiesenwetter, 1852) er en av småbløtvingene (Malthininae), en bille som tilhører bløtvingene (Cantharidae).
Utbredelse
Malthodes fibulatus finnes i Europa, men er ikke så vanlig helt i sør. Finnes i Norge, ganske vanlig.
Utseende
Malthodes fibulatus er mellom 3,3-4 mm lang og er en langstrakt bille, bakkroppen er jevnt smal bakover. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har flere mindre (korte) tenner. Antennens tredje ledd er tydelig lengre enn det andre leddet. Antennene er festet nært inntil fasettøynenes innside, hodet generelt langt framover (sett ovenfra) og stikker lengre frem enn fasettøynene. Det vil si at hodeformen er mer sirkelformet, sett ovenfra. Dekkvingene mangler en gul flekk i spissen og er kortere enn bakkroppen, slik at de siste leddene synes.
Slekten Malthodes har flere arter som er vanskelig å skille fra hverandre, hanner har klare forskjeller i kjønnsorganene, mens flere av hunnene er så like hverandre at de er umulige å skille fra hverandre. Av de nordiske artene er det allikevel karakterer som muliggjør en artsbestemmelse hos de fleste. Her er en ikke fullstendig, men generell forklaring.
Levevis
De voksne (imago) finnes i juni, juli og ut i august. De observeres vanligvis på trær og busker, men oppsøker også blomster. Både larver og voksne er rovdyr og lever av andre mindre dyr.
Gadzji Umarov
Gadzji Umarov (russisk: Гаджи Магомедович Умаров; født 6. mai 1985 i Bujnaksk) er en russisk taekwondoutøver som konkurrerer i klasse +80 kilo. Han vil representere Russland under Sommer-OL 2012, etter å ha kvalifisert seg til lekene ved å ha blitt nummer 2 i verdenskvalifiseringen.
Den svenske forfatningen av 1772
Den svenske forfatningen av 1772, også kalt den gustavianske forfatningen er den grunnlov (svensk: regjeringsform) som Gustav III av Sverige la fram og fikk vedtatt av riksdagen 21. august 1772, etter hans statskupp to dager tidligere. Dette vedtaket kom imidlertid etter at flere av hans politiske motstandere og medlemmer av riksrådet hadde blitt arrestert. Denne var gjeldende rett i Sverige fram til forfatningen av 1809, men i Finland helt fram til selvstendigheten i 1919.
Forløper - frihetstiden
Forfatningen avløste den såkalte «frihetstiden», som hadde sitt navn da denne avløste eneveldet i 1718. Forfatningen søkte å reformere den politiske ledelsen i Sverige med håp om ro etter mange års partistridigheter. Gustav III fengslet partilederne og etablerte et nytt styre med utstrakt makt tilbake til kongen på bekostning av riksrådet og stenderforsamlingen. Han innførte trykkefrihet og avskaffet tortur, og grep med fast hånd inn mot korrupsjon i administrasjonen.
Noen viktige bestemmelser
De viktigste bestemmelsene i de 57 paragrafene i forfatningen fra 1772 var:
Forenings- og sikkerhetsakten av 1789
Kongen makt ble ytterligere utvidet i 1789 gjennom den såkalte Forenings- og sikkerhetsakten (förenings- och säkerhetsakten) som ga Gustav III en praktisk talt eneveldig makt, og riksrådet ble fullstendig overflødig. Riksdagen hadde rett til å vedta loven, men disse måtte sanksjoneres av kongen som hadde absolutt veto. Riksdagen hadde imidlertid en viss innflytelse i skattespørsmål. 19. mai 1789 ble den den øverste domstolen(Högsta Domstolen), og denne fikk den makt som riksrådet tidligere hadde. På denne måten ønsket en å oppnå en viss maktfordeling mellom lovgivende og utøvende makt.
Sverige
Etter det katastrofale nederlaget i finskekrigen mot Russland i 1809, så den svenske adelen muligheten til å ta tilbake makt fra kongen. Gustav IV Adolf av Sverige ble avsatt og erstattet med sin barnløse onkel som ble konge under navnet Karl XII. Han ble et lydig redskap for riksdagen. Forfatningen av 1772 ble 6. juni 1809 erstattet av en ny forfatning, som var Sveriges grunnlov fram til den nye i 1974.
Finland
Etter nederlaget i finskekrigen måtte Sverige i freden i Fredrikshamn avstå Finland til Russland. Storfyrstedømmet Finland beholdt den forfatningen av 1772, hvor den russiske tsaren gikk inn i kongens sted i forfatningen. Finnene anså unionen med Russland som en personalunion, og det dannet det formelle grunnlaget for selvstendigheten fra Russland i 1917, da tsaren ble avsatt, og dermed også som overhode over Finland og grunnlaget for russisk overhøyhet over landet. Forfatningen eksisterte formelt fram til 17. juli 1919, da en ny grunnlov for den nye finske republikken ble vedtatt. Denne eksisterte fram til den nye grunnloven ble satt i verk 1. mars 2000.
Fylkesvei 6623
Før Trøndelag fylke ble opprettet 1. januar 2018 var veien del av Fylkesvei 470 (Sør-Trøndelag) sammen med fylkesvei 6488.
Zion Bryne
Zion Bryne er en kristen frikirkelig menighet på Bryne, i Time kommune i Rogaland fylke. Menigheten er tilsluttet den norske pinsebevegelsen. Zion Bryne ble stiftet i 1936 og har et konservativt bibelsyn.
Menigheten hadde 159 tilskuddstellende medlemmer i 2022. Jon Erling Henriksen har vært pastor siden 2006.
Historikk
1 1934 fikk en smed ved navn Ole Aarre et kall til å starte en menighet i Bryne på Jæren. Sammen med familien og venner ble Zion Bryne etablert i 1936, som en pinsemenighet. Menigheten ble offisielt stiftet den 4. august 1937. Fra starten var det 18 medlemmer. De første årene ble det holdt møter i hjemmene eller i leide lokaler.
I 1960 tok menigheten i bruk eget menighetsbygg i sentrum av Bryne. I 2007 ble menighetsbygget ferdig totalrenovert, etter dugnadsarbeid over 5 år. Høsten 2019 startet menigheten utvidelse av bygget for å tilrettelegge for vekst i antall møtebesøkende samt gi flere muligheter for barne- og ungdomsarbeid
Aktiviteter
Menigheten har søndagsgudstjenester kl 11:00 hvor det er søndagsskole for barn og kirkekaffe. Den har også kvinnegrupper (søstermisjon), arbeid for funksjonshemmede, bibelgrupper og eldretreff. For ungdom i konfirmasjonsalder tilbyr menigheten den frikirkelige konfirmantundervisningen Tentro.
Misjon
Zion Bryne er engasjert i misjonsarbeid og støtter norsk pinsemisjons arbeid, og har vært utsendermenighet for misjonærer i flere perioder. Menigheten støtter misjonsprosjekter i Kongo, Sør-Sudan, Den sentralafrikanske republikk, Israel, Canada, Ibra Radio og Paraguay.
Motto
Menighetens motto er: Den lokale menighet er verdens beste sted for alle slags mennesker med alle slags behov.
Neolinognathidae
Neolinognathidae er en gruppe av hudparasitter som lever i pelsen på pattedyr. Den tilhører gruppen av lus (kalt Anoplura) som har sugende munndeler og får næring ved å drikke blod fra verten. Disse artene lever på springspissmus.
Utseende
Denne familien utmerker seg ved at de har bare ett par åndehull (spirakler) på bakkroppen, på det åttende leddet. Alle andre lus har minst to par åndehull.
Liv og utvikling
Familien lever på pattedyr-ordenen springspissmus (Macroscelidea).
Utbredelse
Siden artene er knyttet til vertsarter som bare lever i Afrika sør for Sahara, finnes disse lusene også bare i dette området.
Malthodes maurus
Malthodes maurus (Laporte de Castelnau, 1840) er en av småbløtvingene (Malthininae), en bille som tilhører bløtvingene (Cantharidae).
Utbredelse
Malthodes maurus finnes i Europa. Finnes helt sør i Norge, men er sjelden.
Utseende
Malthodes maurus er mellom 3,5-4 mm lang og er en langstrakt bille, bakkroppen er jevnt smal bakover. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har flere mindre (korte) tenner. Antennens tredje ledd er tydelig lengre enn det andre leddet. Antennene er festet nært inntil fasettøynenes innside, hodet generelt langt framover (sett ovenfra) og stikker lengre frem enn fasettøynene. Det vil si at hodeformen er mer sirkelformet, sett ovenfra. Dekkvingene mangler en gul flekk i spissen og er kortere enn bakkroppen, slik at de siste leddene synes.
Slekten Malthodes har flere arter som er vanskelig å skille fra hverandre, hanner har klare forskjeller i kjønnsorganene, mens flere av hunnene er så like hverandre at de er umulige å skille fra hverandre. Av de nordiske artene er det allikevel karakterer som muliggjør en artsbestemmelse hos de fleste. Her er en ikke fullstendig, men generell forklaring.
Levevis
De voksne (imago) finnes i juni, juli og ut i august. De observeres vanligvis på trær og busker, men oppsøker også blomster. Både larver og voksne er rovdyr og lever av andre mindre dyr.
Salem menighet
Salem menighet er en kristen menighet i sentrum av Trondheim, og var opprinnelig en indremisjonsforening/bedehus. Våren 2002 ble den menighet gjennom en avtale med biskopen i Nidaros. Salem er tilsluttet Normisjon, og er en del av Den norske kirke. Menigheten har 400 medlemmer, og er med det et av de største kristne fellesskapene i Trondheim.
Historie
Salem er knyttet til gjennombruddet for kristen lekmannsvirksomhet i Norge slik det startet med Hans Nielsen Hauge, og til den evangeliske misjonsbevegelsen slik den fikk sitt uttrykk gjennom Lars Olsen Skrefsrud. Salem var i 1930-årene kjent for sin omsorg for byens fattige og trengende, og hadde flere diakoner som arbeidet med utdeling av mat og klær i hver sine geografiske områder i Trondheim.
Simon Carless
Simon Carless er en britisk tidligere videospilldesigner. Han har også tidligere vært redaktør for Slashdots videospillside. Han var også formann for Independent Games Festival.
Kaino Thomsen-Fuataga
Kaino Thomsen-Fuataga (født 12. mai 1991) er en samoansk taekwondoutøver som konkurrerer i klasse +80 kilo. Han vil representere Afghanistan under Sommer-OL 2012, etter å ha kvalifisert seg til lekene ved å ha blitt nummer 1 i oseaniakvalifiseringen.
Bob Glendenning
Robert «Bob» Glendenning (1888–1940) var en engelsk fotballspiller og -trener. Han trente Nederlands herrelandslag i fotball i 15 år sammenhengende fra 1925-1940.
Glendenning spilte først for det lokale klubblaget Washington FC før han gikk over til Barnsley FC i 1908. Der spilte han i finalen i FA-cupen i 1910 og 1912. Glendenning ble cupmester med Barnsley i 1912. I mars 1913 gikk han over til Bolton Wanderers og ble kaptein med 83 kamper. Det ble en semifinale i cupen med Bolton for Glendenning. Under første verdenskrig hadde han en gjesteopptreden for Burnley FC og etter krigen spilte han for Accrington Stanley, begge lagene uten større suksess med klubben.
Glendenning flyttet deretter til Nederland og ble trener. Etter én kamp som landslagstrener, en 4-1-seier over, tok han over Koninklijke HFC, som han trente fra 1924 til 1928. De tre siste årene gjorde han det parallelt med å være trener. Etter Nederlands tidlige utgang fra OL i 1928 valgte Glendenning å satse alt på landslaget. Dette medførte at Nederland kom til VM i 1934 og VM i fotball 1938. Begge gangene gikk det bare til første runde.
Zlatko Horvat
Zlatko Horvat (født 25. september 1984) er en kroatisk håndballspiller som spiller for klubben RK Zagreb. Han representerte landet sitt under Sommer-OL 2012 i London, der han tok bronse med det kroatiske landslaget.
Daniel Viglietti
Daniel Alberto Viglietti Indart (født 24. juli 1939 i Montevideo i Uruguay, død 30. oktober 2017 samme sted) var en uruguayansk folkemusiker, visesanger og politisk aktivist. Han var en viktig figur i uruguayansk musikkliv, og fremtredende i Nueva Canción-bevegelsen på 1960- og 1970-tallet.
Biografi
Daniel Viglietti vokste opp i et musikalsk hjem. Hans mor var klassisk pianist og faren klassisk gitarist. I 1971 stiftet han, sammen med andre musikere, plateselskapet Ayuí/Tacuabé for å promotere og formidle uruguayansk folkemusikk.
Fengsel og eksil
Viglietti ble en viktig figur i Nueva Canción, som både ble en musikkgenre og en sosialpolitisk bevegelse. Viglietti, som tok til orde mot fascisme og militærdiktatur og for jordreformer, ble fengslet i 1972 under de uruguayanske myndighetenes forsøk på å stogge landets voksende venstreside. En internasjonal kampanje ledet av blant andre Jean-Paul Sartre og Pete Seeger sørget imidlertid for at han ble løslatt. Etter løslatelsen dro Viglietti i eksil i Frankrike og bodde i Paris i ti år.
I Norge
På grunn av sitt virke som eksiljournalist ble Viglietti i 1981 invitert til Norge av NRK og laget et fjernsynsprogram sammen med den den norske visesangeren Lars Klevstrand. De to turnerte sammen i Norge i årene som fulgte. De opptrådte sammen i NRK-programmet Musikalsk mellomspill i 1991.
Viglietti på norsk
Lars Klevstrand og Guttorm Guttormsen Kvartett ga ut Vigliettis sang A desalambrar under tittelen Riv ned gjerdene på LP-en med samme navn i 1976. Klevstrand ga senere ut sangen Niño mi niño under tittelen Ungen min på sitt album Her! i 1987.
Sverre Kjelsberg ga ut en versjon av Riv ned gjerdene på sitt album Etter mørketia i 1979.
Visegruppa Ohnesorg ga ut en oppdatert versjon av A desalambrar under tittelen Riv ned sperrene på sin EP nummer to i 2015.
Nancy Reno
Nancy Reno (født 24. desember 1965) er en amerikansk sandvolleyballspiller.
Hun representerte USA i Sommer-OL 1996 i Atlanta, hvor hun ble nummer 5.
Om lovene
Om lovene (latin: de Legibus) er en politisk-filosofisk dialog, skrevet av den romerske taleren og forfatteren Cicero, muligens kort tid før han døde 43 f.Kr. Verket er skrevet som en fiktiv dialog mellom Cicero selv, hans bror Quintus Tullius Cicero og deres felles venn Titus Pomponius Atticus. Dialogen begynner mens de tre vandrer omkring på Cicerofamiliens eiendom ved Arpino; her begynner de å diskutere hvordan lovene burde være innrettet. Cicero bruker dette som utgangspunkt for å utvikle sine tanker om naturretten og et konfliktfritt forhold mellom samfunnsklassene.
Verket har samme navn som et verk av Platon. Det er bevart tre bøker/kapitler av et ukjent antall i alt. De engelske redaktørene av en ny utgave av verket argumenterer for at det kan ha vært seks bøker, slik at verket hadde samme struktur som de re publica). I de tre foreliggende bøkene drøfter Cicero først naturretten, deretter foreslår han en reform i romersk religion som innebærer en tilbakevending til trosskikken under kong Numa Pompilius, og til sist drøfter han sitt forslag til en reform av den romerske forfatningen.
Det er uklart hvorvidt verket var ment som grunnlag for reelle lovforslag. Cicero var konservativ, og hans idealbilde av det romerske samfunnet minnet om tiden før Gracchibrødrene. I verkets bok tre tar han til orde for å fjerne deler av forfatningen, for å ivareta det han så som de beste delene av det bestående, i en «forandre for å bevare»-tenkning. Ciceros politiske visjoner tapte imidlertid kampen om fremtiden; kort tid etter at verket ble skrevet, inntok Julius Cæsar Roma som enehersker.
Solbergbakken
Solbergbakken er en hoppbakke som ligger på Valler i Bærum. Den er eiet av Bærums Skiklub og var i bruk frem til 1997. Den hadde K-punkt på 59 meter.
Fire verdensrekorder i skihopping har blitt satt i Solbergbakken. Asbjørn Nilssen og Morten Hanssen hoppet 32,5 meter i 1899, mens Olaf Tandberg hoppet 35,5 meter året etter. I 1910 satte Hilda Stang verdensrekord for kvinner med 22 meter.
Anlegget ble revet i 2012.
Anita Spring
Anita Spring (født 26. juni 1965) er en australsk sandvolleyballspiller.
Hun representerte Australia under Sommer-OL 1996 i Atlanta, hvor hun ble nummer 7.
Andreas Papandreou
Andreas Georgiou Papandreou (gresk Ανδρέας (Γεωργίου) Παπανδρέου; født 5. februar 1919 på Khíos, Hellas, død 23. juni 1996 i Athen) var en gresk politiker og statsmann.
Papandreou kommer fra en av Hellas' politikerfamilier. Faren Georgios Papandreou var også statsminister. Andreas Papandreou fikk sin utdannelse først ved Universitetet i Athen, fra 1942 ved Harvard-universitetet der han tok doktorgraden i økonomi. I 1944 ble han amerikansk statsborger. Han arbeidet ved en rekke amerikanske universiteter, lengst ved University of California, Berkeley der han var fra 1955 til 1963. Han var senere også ved Stockholms universitet og ved York University i Toronto, Canada. I 1963, da faren ble valgt til statsminister, vendte han tilbake til Hellas, men forlot landet og reiste i eksil etter kuppet i 1967. Fra eksil ledet han Den panhellenske frigjøringsbevegelsen (PAK).
Etter gjeninnføringen av demokrati kom Papandreou igjen tilbake til Hellas. Han stiftet Den panhellenske sosialistbevegelsen (PASOK), et parti han ledet til valgseier i 1981. Papandreou ble Hellas' første sosialistiske statsminister. Han tjente to perioder som statsminister, først fra 1981 til 1989 og deretter fra 1993 til like før sin død i 1996.
Sønnen Georgios Papandreou ble valgt til leder av PASOK i februar 2004, og ble Hellas' statsminister i 2009.
Prokopjevsk
Prokopjevsk (russisk: Проко́пьевск) er en by i Kemerovo oblast i Russland. Den ligger rundt 170 km sør for Kemerovo. Innbyggertall var 224 507 ved folketellingen i 2002.
Byen ble grunnlagt i 1918 som bosetningen Prokopjevskij, dannet av de eksisterende landsbyene Monastyrskoje og Prokopjevskoje. Den fikk innvilget bystatus i 1931 under sitt nåværende navn.
Prokopjevsk er et av de viktigste sentrene for utvinning av kull i Kutznetsk-bekkenet (Kuzbass).
«Absalon» (L16)
Kommandostøtteskipet «Absalon» eller HDMS «Absalon» (L16) er et skip i Absalon-klassen tilhørende det danske søværnet. Skipet ble avlevert fra verftet i 2004, men først ferdigstilt for operativ militær tjeneste i 2007.
Skipet er oppkalt etter biskop Absalon (1128-1201), som organiserte leidangsflåten mot venderene. Han gjorde seg bemerket både som geistlig og som kriger, og var bror av høvdingen Esbern Snare, som fikk et søsterskip oppkalt etter seg: L17 Esbern Snare
Task Force 150
Støtteskipet Absalon kastet den 17. august 2008 loss fra Danmark for å delta i Operasjon Task Force 150 i farvannet omkring Afrikas horn. Operasjonen har til oppgave å bekjempe piratvirksomhet. Rett etter ankomst ble skipet satt i aktiv krigføring. , og fra 15. september 2008 fikk støtteskipet Absalon en sentral posisjon, da Danmark med Søværnets Taktiske Stab om bord på Absalon ble satt til å lede hele operasjonen. Den 16. april 2009 ankom Absalon Danmark etter endt oppdrag og la til ved Amaliehaven.
5. januar 2010 forlot Absalon Flådestation Frederikshavn med kurs mot Adenbukten for på nytt å eskortere handelsskip sikkert gjennom farvannene ved Afrikas horn.
1. mars 2010
Absalon senket 1. mars 2010 et 10 meter lang piratskip, et såkalt «moderskip», som frakter våpen og bensin til andre mindre piratfartøy.
2015
I 2015 ble Absalon satt inn i patrulje i Det indiske hav som ledd i NATOs «Operation Ocean Shield».
Se også
Søsterskipet L17 Esbern Snare.
Verdenscupen i skiskyting 1988/89
Verdenscupen i skiskyting 1988/89 ble arrangert av UIPMB (Union Internationale de Pentathlon Moderne et Biathlon). Sesongen startet 15. desember 1988 i Albertville i Frankrike og ble avsluttet 19. mars 1989 i Steinkjer i Norge.
Iran-krisen
Iran-krisen, også kjent som Iran-Aserbajdsjan-krisen, var en krig som forekom ved andre verdenskrigs avslutning og hadde sitt opphav i Sovjetunionens motvilje til å trekke seg ut av det okkuperte Iran til tross for tidligere garantier for dette. I 1941 ble Iran invadert av en felles sovjetisk-britisk invasjonsstyrke (se Den anglo-sovjetiske invasjonen av Iran) grunnet landets strategiske beliggenhet, dets rike oljeforekomster og Den persiske korridor, og de allierte hadde senere lovet å trekke seg ut av landet senest seks måneder etter krigens avslutning. Når den planlagte datoen kom tidlig i 1946, nektet imidlertid Sovjetunionens Josef Stalin å trekke seg ut av landet; i stedet hadde han på forhånd opprettet separatiststaten Folkerepublikken Aserbajdsjan, for dermed å kunne sikre seg varig fotfeste i landet. Mot slutten av 1945 hadde han også sørget for grunnleggelsen av den kurdiske staten Republikken Mahabad.
Ettersom tidsfristen utløp, brøt det ut krig mellom utbryterstatene og iranske styrker. Sovjetunionen var aktiv i kulissene og supplerte sine allierte med trening og materiell støtte, men etter amerikansk press trakk Stalin sine styrker ut av landet. De sovjetisk-orienterte statene hadde liten mulighet til å motstå overmakten alene, og ved desember 1946 var begge statene gjeninnlemmet i Iran. Dette markerte slutten på den andre moderne kurdiske staten (etter Republikken Ararat), samtidig som krisen senere kom til å bli sett på som innledningen til den kalde krigen.